Када је 1941. године отпочео Други светски рат у Југославији, Јоже је напустио посао и вратио се кући. Његов родни крај нашао се у италијанској окупационој зони. У јесен 1941. године у Осилници је био формиран први теренски одбор Ослободилачког фронта, који је радио на окупљању бораца против окупатора. Један од омладинца који се прикључио Народноослободилачком покрету (НОП) био је и Јоже. Он је потом заједно с другим омладинцима радио на прикупљању оружја, муниције и војничке опреме, које су многи становници сакрили приликом капитулације Југословенске војске, у априлу 1941. године.